Ultra Pirineu 2016 | Vitam Sanitaris\nCertificats ISO:9001 i ISO:14001 Inici Temporada Esquí\n20/09/2016\tin Competicions\nEls dies 23, 24 i 25 de Setembre es celebra la SALOMON ULTRA PIRINEU 2016, l’última de les 5 proves de Ultra distància de les Skyrunner® World Series.\nApassionant cursa pels amants de les ultres de muntanya amb un recorregut de 110km i un desnivell positiu de 6800m. recorrent el Parc Natural del Cadí Moixeró.\nAmb sortida i arribada des de la població de Bagà, al ser l’última de les proves de la Skyrunner® World Series, tindrà un 20% de puntuació extra. Fet que garanteix la participació dels millors corredors del panorama internacional.\nA més de l’Ultra Pirineu de 110km, també podreu gaudir de:\n–Maratón Pirineu 2016, amb 2400m. de desnivell positiu i 45km. de distància amb sortida i arribada a Bellver de Cerdanya. (Dissabte dia 24 a les 8:00).\n–Nit Pirineu 2016, carrera vertical nocturna de 860m. de desnivell positiu que recorre 5km. de distància entre La Molina i Niu de l’Àliga. (Divendres 23 a les 20:30).\n–Pirineu XS, versió infantil de la Ultra Pirineu, amb sortida i arribada a Bagà amb circuits diferents depenent de la categoria d’edat.\nAmb tot això, de ben segur que gaudireu d’un gran cap de setmana pel Parc Natural del Cadí Moixeró.\nPel que fa a Vitam, estarem apunt per qualsevol problema mèdic que tinguin els corredors, els quals esperem facin cas a la Normativa de material de seguretat obligatori i desitgem a tots els corredors molta sort i força per encarar aquesta apassionant aventura.


Festival de Cinema de Girona Edición 26 - Memoria\n24è FESTIVAL. Memòria 2012\nEl Festival es manté en el seu objectiu que és la pròpia creació cinematogràfica desmarcant-se de tot mimetisme, la innovació estètica, la llibertat en el seu contingut; un discurs profund en qualsevol temàtica, gènere o estil. El missatge de la pel·lícula no està tancat a una temàtica imposada a discussió, sinó a qualsevol temàtica que defensi els drets fonamentals de la humanitat, la seva llibertat, el respecte, molt especialment el de les classes més febles i minoritàries: la dona, la dona treballadora, el treballador explotat, les classes humils, grups ètnics de color, grups socials marginats com els gays, etc.\nEl talent emergent i els grans mestres han estat autors prioritaris en la selecció del programa. Especialment europeu, i en un apartat local El nou públic infantil ha gaudit de la presència, les explicacions i el cinema del jove gironí Gabriel Sitges que ha creat per la Disney i a la pel·lícula Batman. Gabriel Sitjas ha tingut una infància similar a ells, freqüentat els mateixos llocs que ells. Ara, aquests nens tenen una visió diferent del cinema; acaben de convertir-se en espectadors fidels a la pantalla gran.\nLa selecció de llarg metratges europeus que han participat de les ajudes del Programa europeu MEDIA, són la base del Festival de Girona. Aquestes pel·lícules necessiten estar promocionades a tots els països de la Comunitat Europea, per voluntat del govern de Brucel·les i al nostre país, Catalunya, aquest rol l’està agafant el Festival de cinema de Girona en aliança amb les distribuïdores que formen part del Grup Gesmedia, disposat a competir amb el Festival de Sevilla y la Mostra de Pamplona.\nLa promoció d’aquests films compta amb el suport dels crítics més influents del país que formen part del jurat i que mediatitzaran les aquestes obres al nostra país tal com és el desig del Programa Media Europa.\nAquestes pel·lícules han tingut una estrena a Catalunya que no haurien tingut.\nLa vint-i-quatrena edició del Festival de cinema de Girona, ha marcat importants novetats respecte edicions anteriors com:\nPresència al carrer, amb projeccions a la Plaça de la Independència.\nLa prioritat en el llarg metratge, especialment de procedència europea.\nNova secció de WEB-SÈRIES, on es defineix un nou talent que pretén accedir al gran públic.\nMés presència de concerts, música en viu.\nAquestes novetats han esdevingut èxit en el Festival donant lloc a:\nMés presència mediàtica.\nMés popularitat a la ciutat.\nMés prestigi internacional.\nMés atractiu local i turístic.\nS’han programat 116 obres cinematogràfiques, de diferents formats, gèneres, estils, temàtiques, d’autors ben diversos i adreçats a públics diferents. En comú, totes tenien el mateix: la creació cinematogràfica del talent contemporani en un llenguatge cada vegada més evolucionat per aconseguir comunicar-se amb un món que cada vegada ha de ser més sensible, més humà.\nHem estat presents a sis espais:\n• Cinemes Albéniz\n• Centre Cultural de la Mercè\n• Escoles de Quart\nEl PÚBLIC i el seu IMPACTE\nHem contat uns cinc mil espectadors, procedents de diverses part del mon. El més abundant és el de la ciutat, de la província de Barcelona i Madrid on hi ha hagut una bona participació.\nL’hipotètic resultat econòmic es que el festival ha deixat 307.500,00€ a la ciutat, ho podem veure en quadre d’aquí sota.\nUna varietat d’activitats a més de les projeccions, presentacions, workshops, debats, exposicions, publicacions, propiciar mercat, marc ideal pels contactes, genera riquesa, etc. ha donat lloc a un festival que esdevé únic a les comarques gironines, singular en el mapa europeu de festivals i, que conseqüentment, es fa imprescindible.


Southern Light Country House Ciutat del Cap Sud-àfrica - Ofertes d'hotels amb els MILLORS DESCOMPTES EN LÍNIA\nHabitació Jardí - Bany\n24 Hohenort Avenue, Afores Sud, Ciutat del Cap, Sud-àfrica, 7806 - Veure al mapa\nTé alguna pregunta per a Southern Light Country House?\nMés informació sobre Southern Light Country House\nAl visitar Ciutat del Cap, vosté es sentirà com a casa a Southern Light Country House, què li ofereix un allotjament de qualitat i un gran servei. El centre de la ciutat és només a 15 km i l'aeroport és només a 20 minuts. Amb les atraccions principals de la ciutat com Jardins Botànics Nacionals Kirstenbosch, Parc Wynberg, Consolat General de la República Popular Xina a prop, els visitants de l'hotel estaran encantats amb la seva localització.\nA Southern Light Country House, l'excelent servei i instal.lacions superiors faran de la vostra estada una experiència inoblidable. L'hotel ofereix accés a una gran gama de serveis, inclosos Wi-Fi gratuït en totes les habitacions, express check-in/check-out, magatzem d'equipatge, Zones públiques amb Wi-Fi, aparcacotxes.\nL'ambient de Southern Light Country House es reflexa en cada habitació. televisió de pantalla plana, connexió sense fils a internet (cortesia), habitacions per a no fumadors, aire condicionat, calefacció són només algunes de les comoditats a la vostra disposició. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com camp de golf (a 3 km), piscina exterior, spa, massatge, parc infantil. Si buscau un allotjament còmode i adequat a Ciutat del Cap, faci de Southern Light Country House la vostra llar.\nTable Mountain - 24,81 km\nPlatja Boulders - 22,01 km\nCap Poin i Reserva Natural Cap de Bona Esperança - 27,24 km\nPlatja Clifton - 8,58 km\nMuseu Jueu de Sud-Àfrica - 7,83 km\nMuseu del Districte Sisè - 8,67 km\nMuseu Heart of Cape Town - 7,2 km\nParc Maynardville - 3,12 km\nMuseu d'Educació - 3,13 km\nCentre Comercial Cavendish Square - 3,65 km\nParc Nacional Table Mountain - 3,68 km\nBosc Newlands - 3,76 km\nCentre Stadium on Main - 3,82 km\nSouth African Breweries - 4,47 km


Residus - Mediambient SCF\nEs consideren residus municipals, d’acord amb l’article 3 del Decret Legislatiu 1/2009, de 21 de juliol, pel qual s’aprova el text refós de la Llei reguladora dels residus, aquells residus generats en els domicilis particulars, els comerços, les oficines i els serveis, i també els que no tenen la consideració de residus especials i que per llur naturalesa o composició es poden assimilar als que es produeixen en els dits llocs o activitats. Tenen també la consideració de residus municipals els residus procedents de la neteja de les vies públiques, zones verdes, àrees recreatives i platges; els animals domèstics morts; els mobles, els estris i els vehicles abandonats; els residus i els enderrocs procedents d’obres menors i reparació domiciliària. Un subgrup d’aquests residus el constitueixen els residus comercials, definits com aquells residus generats per l’activitat pròpia del comerç al detall i a l’engròs, l’hoteleria, els bars, els mercats, les oficines i els serveis. Són equiparables a aquest subgrup, als efectes de la gestió, els residus originats a la indústria que tenen la consideració d’assimilables als municipals. Els residus municipals, per la seva importància estratègica i la seva presència en el conjunt de la societat, disposen d’un programa de gestió, d’una planificació d’infraestructures i d’un model de gestió específics. El model de gestió vigent i les bases de la planificació es fonamenten, entre d’altres, en els principis de proximitat, de suficiència i de responsabilitat del productor, i també en la jerarquia establerta per a les diferents formes de gestió, que dóna prioritat a les actuacions de prevenció, a la recollida selectiva.\nBALANÇ RECOLLIDA RESIDUS SCF’20\nL’any 2020 s’han generat 7.402 tones de residus municipals La generació de residus per habitant es situa en 1,49 kg/hab./dia La recollida selectiva bruta es\nCAMPANYA SÓC COMPOSTAIRE!\nDes de la regidoria de medi ambient volem fer un agraïment a tots aquells veïns/es que ja participen en la campanya, però també als qui


Cinc anys sense Jordi Castellanos: intel·lectuals d’ahir, ciutadans d’avui | Projecte TRACES\n27 oct., 2017 | Notícies\nAquest mes d’octubre ha fet cinc anys de la mort de Jordi Castellanos.\nRecuperem un fragment d’un text que va publicar l’any 1998 al diari Avui, de plena vigència en els moments actuals.\nLa nostra societat potser ja no admet els canvis profunds que va viure en altres moments. Les estructures socials estan ben definides, i les formes d’accedir als llocs de poder, ben fixades. Els intel·lectuals han sofert aquesta fixació i s’han professionalitzat. També tenen menys espai per a la independència ideològica, un dels mites de la seva raó de ser. I és que l’intel·lectual, ara com abans, és aquell que treballa amb la llengua sobre allò que és l’eix de l’existència de la societat. La llengua és l’espai en què es debat el poder. D’aquí que les reclamacions entre la llengua i el poder no hagin estat mai una bassa d’oli. I menys entre nosaltres, enmig d’un conflicte de llengües. Perquè, si relacionem intel·lectuals i llengües podem preguntar-nos quina llengua és la que articula la nostra societat, la que s’imposa i la que discrimina, sense cotó fluix ni discussions, mentre que cada mínim pas que fa l’altra llengua per assumir cotes de poder que li permetin ser la pròpia, és a dir, l’articuladora de la societat que teòricament l’assumeix com a tal, provoca l’aparició de centenars d’intel·lectuals que s’esgarrifen i, sobretot, que temen perdre el poder que tenen, que fan veure que tenen o que volen tenir.\nUna llengua no és només una llengua: arrossega la cultura. Encara que pensem que el nostre món s’escriu ell mateix, que no és més que una immensa màquina d’autoproducció de sentit que cobreix un immens forat negre, també així, en l’espai i el temps que ens toca viure, comptem amb aquesta petita i sempre malatissa cosa que ens hem construït: la cultura. Allò que ens permet conviure i entendre’ns. Tornem, doncs, a la llengua (als llenguatges) de la cultura. Potser és cert que ja no la podem deixar a mans d’unes petites elits intel·lectuals, però també és cert que no la podem deixar, exclusivament, a mans del poder, dels que de veritat tenen el poder, o de la fluctuant manipulació dels mitjans de comunicació. L’entramat ideologicosocial d’altres èpoques ha desaparegut o s’ha institucionalitzat. Tenim, ara, l’ensenyament i algunes institucions culturals, l’art, la literatura, la creació. Només. Però podria ser suficient si la responsabilitat que delegàvem als intel·lectuals l’assumíssim com a ciutadans. Això vol dir restablir l’entramat de la cultura i de la responsabilitat cultural, allò que la societat de l’èxit i el consum ha intentat d’ofegar i substituir.\nPotser no ens resten els intel·lectuals que s’erigien enfront del poder amb independència de criteri. Però resulta imprescindible que, amb independència de poder, els ensenyants i els treballadors de la cultura recuperem espais d’influència. No ho demano per a un sector determinat; ho demano per a tots, per a la formació i la crítica.\nJordi Castellanos, “Intel·lectuals d’ahir, ciutadans d’avui”, Avui, 13 de juliol 1998, p. 19.


Els 10 llocs més top que visitar a Dublín | Merit School\nPàgina inicial/Notícies/Els 10 imprescindibles que visitar a Dublín\nLes vacances ja queden lluny i no hi ha res millor que intentar aprofitar algun pont o algun cap de setmana per a conèixer algun lloc nou. Si estàs pensant a viatjar a Irlanda, et volem explicar els 10 imprescindibles que visitar a Dublín, la seva capital.\nMonuments més destacats\nChrist Church. També coneguda com la Catedral de la Santíssima Trinitat és la més antiga de les dues catedrals protestants de Dublín, sent la segona la Catedral de Sant Patrici que tampoc et pots perdre.\nCastell de Dublín. Actualment s’utilitza com a centre de conferències i com a atracció turística (que no et pots perdre), però va arribar a ser una fortalesa militar, la residència real, la seu del Tribunal de Justícia Irlandès i seu de l’Administració anglesa a Irlanda.\nAntiga presó de Kilmainham. A través d’una visita guiada es recorren els diferents passadissos i el pati d’aquest lloc simbòlic ple d’història on molts dels seus presos van lluitar per la independència d’Irlanda del Regne Unit. Sens dubte, un dels punts que visitar a Dublín que segur que no et deixarà indiferent.\nTrinity college. 190.000 metres quadrats són els que formen l’únic college que pertany a la Universitat de Dublín que va fundar la Reina Isabel II en el 1592. Pots passejar pel campus i visitar la seva biblioteca històrica, repleta de llibres i manuscrits de totes les èpoques.\nCervesa i vida nocturna\nTemple Bar. No pots marxar-te de Dublín sense beure unes pintes pels bars que trobaràs a la zona de Temple Bar. Gaudeix d’unes pintes en algun dels innombrables pubs històrics, escoltant música celta en directe.\nGuinness Storehouse. Si continuem parlant de cervesa, un altre lloc que visitar a Dublín és la fàbrica Guinness .A través de 7 plantes realitzaràs un recorregut per la història de la marca per a acabar amb una cervesa negra ben fresqueta.\nViatjar és un moment perfecte per a posar en pràctica el teu nivell d’anglès, a diferents atraccions turístiques, així com amb els cambrers i personal dels bars i restaurants. Si consideres que vols donar-li una empenta al teu anglès abans d’embarcar en un viatge, no et perdis el nostre curs d’anglès online.


Ascensor us públic Girona modelo ASCENDO - Válida Lift\nDisseny i qualitat en cada detall\nAscensor per a ús públic a Girona. Aquesta instal·lació correspon a un model ASCENDO muntat a l'interior d'una casa rural. Presenta un recorregut de dues parades (planta baixa i primer pis) amb un desnivell vertical de 6 metres. Gràcies a la seva capacitat d'adaptació als espais reduïts, l'ascensor ASCENDO optimitza al màxim les dimensions de la cabina. D'aquesta manera, és possible oferir un major espai per als passatgers.\nEl model ASCENDO és hidràulic, és a dir, el seu sistema de tracció es basa en pistó impulsat per pressió hidràulica. Això permet prescindir de contrapesos, que requeririen un major espai disponible, així com simplificar la mecànica i l'estructura de l'ascensor. Així també, aquest model d'ascensor pot instal·lar-se amb fossat reduït.\nD'altra banda, ASCENDO és un dels models més confortables del mercat. El seu sistema d'arrencada progressiva garanteix una engegada suau, amb un avanç progressiu fins al final del recorregut. A més, ofereix un ampli ventall d'acabats a escollir.\nEn aquest cas, s'ha optat per portes automàtiques en tots dos nivells, amb un accés de 80cm de pas. D'aquesta manera es garanteix l'ús accessible per a persones en cadira de rodes. Disposa de cabina en melanina de cedre amb detalls en acer inoxidable. La botonera compta amb pulsadores rodons retroiluminados i llavín de seguretat per restringir el seu ús.\nEn Válida Lift disposem d'un ampli catàleg de solucions verticals: ascensors hidràulics, elèctrics, pneumàtics, montacargas, montacoches,… Truca'ns i sol·licita el teu pressupost sense compromís: 972 476 068.


‘Trau l’Orgull Paiporta’, les activitats de celebració del Dia Internacional de l’Orgull LGTBI que ha programat la Regidoria d’Igualtat de l’Ajuntament de Paiporta, van continuar aquest dimarts amb la sessió de contacontes sobre diversitat ‘El viatge de Flop’, amb la col·laboració del Col·lectiu Lambda. A més, es va inaugurar a la Biblioteca Pública Maria Moliner Ruiz la Biblioteca de Colors, una prestatgeria que acull una selecció de contes i novel·les per a totes les edats sobre diversitat sexual.\nDesenes de xiquets i xiquetes, acompanyades per les seues famílies, gaudiren amb un espectacle que posa de manifest la importància d’acceptar la diversitat d’opcions sexuals que existeixen en la societat actual, en la línia de les jornades ‘Trau l’Orgull Paiporta’, que tenen aquest mateix objectiu.\n‘Trau l’Orgull Paiporta’ conclou aquest divendres, Dia Internacional de l’Orgull LGTBI, amb la pintada de la bandera del moviment per la igualtat de drets de totes i tots, tant a l’Ajuntament com al Poliesportiu.\nTaller de grafiti a l’IES Andreu Alfaro\nDins de l’àmbit de les reivindicacions per la igualtat, alumnat de l’IES Andreu Alfaro de Paiporta ha realitzat recentment un grafiti en les parets del centre amb lemes a favor de la igualtat de drets i d’oportunitats entre homes i dones, i també ha decorat part del mobiliari de l’institut amb els colors de l’arc de Sant Martí.


18 maig 2021 20:05\nKosovo tenia ahir decidit declarar la seva independència. Moltes de les coses importants de la història passen en diumenge. Nombroses batalles s'han iniciat en aquest dia i en un lloc on la majoria de població és musulmana (90%), és ben lògic que això del dia del senyor (cristià) s'ho passin bonament per allà on puguin (i bé que fan). Ara Kosovo esdevé independent i es posa punt i final a Iugoslàvia, l'invent creat després de la Primera Guerra Mundial per posar una mica d'ordre en el desgavell de Centreeuropa després de la liquidació de l'imperi austrohongarès i molt especialment de l'imperi turc.\nConvé parlar de Kosovo perquè en els darrers temps els diaris s'han omplert la boca dia sí i dia també amb l'Iraq. Gràcies a això, hem pogut saber de les tortures dels soldats americans, de les barbaritats comeses a tot arreu per un bàndol i per un altre i en menor mesura ens hem assabentat de les morts de periodistes a la zona del conflicte (gairebé no s'ha informat dels 200 professionals iraquians morts a la zona). Convé parlar de Kosovo i convé recordar les barbaritats comeses també pels nostres cascs blaus a l'antiga Iugoslàvia, Sebrenica al capdavant.\nLa qüestió de Kosovo ve de bastant lluny, concretament del 1389, quan els serbis perderen una famosa batalla a mans dels turcs. El motiu fou la traïció del rei serbi per part del seu gendre i del seu cunyat, una d'aquelles fantàstiques històriques de l'Edat Mitjana que no varen rebre el suport de cap superproducció de Hollywood. Fou llavors que Kosovo adquirí la pàtina d'indret sagrat a recuperar algun dia. I aquell dia arribà el 1912-1913. En aquells dos anys, es varen iniciar les guerres balcàniques primer contra els otomans i després de tots contra tots. Així les coses, Grècia, Sèrbia i Bulgària anaren contra els otomans -amb el suport de Rússia, que necessitava un pas franc pel Bòsfor i els Dardanels- i després es barallaren entre ells. Sèrbia, que volia una sortida al mar, s'hagué de conformar amb Kosovo i amb intrigar juntament amb els seus nacionalistes i l'ajuda un altre cop de Rússia, per tal que Bòsnia se segregàs de l'imperi austrohongarès que l'havia assimilada. Aquest fou un dels motius de la Primera Guerra Mundial (aquest i les ganes de matar-se a Europa des del 1870 només contingudes per Àfrica i la política diplomàtica).\nAl final d'aquell conflicte s'havia creat el regne dels serbis, croats i eslovens, amb Bòsnia, Montenegro i Kosovo. Sèrbia tenia així la seva sortida al mar. Què féu Sèrbia llavors? Crear la gran Sèrbia i començar a oprimir tots els altres. Iugoslàvia, Tito, els partisans, el titisme i fins a la seva mort màxima tranquil·litat. Màxima tensió, també. El 1989, aquell any que inicià el final del segle XX i donà pas al segle XXI, va caure el mur de Berlín. El 1991 es va esbucar la URSS. Entremig s'inicià la destrucció del panorama polític i estatal nascut a la Primera Guerra Mundial i consolidat a la Segona. Estats que se separaven i recobraven la seva llibertat. Molts pacíficament. Altres no. A Iugoslàvia no. Hi havia massa interessos. Sèrbia havia lluitat des de l'Edat Mitjana per créixer i renéixer. Sèrbia havia apel·lat al pathos a Kosovo, on la població Sèrbia és quasi inexistent, i a la força per obtenir la sortida al mar. Kosovo fou el primer que obtingué Sèrbia el 1912-13 i ara no hi vol renunciar. Un altre cop amb el suport dels russos. Esperem que aquest cop no hi hagi més matances. El món serà només un poquet millor.


Multen un banc amb 200.000 euros per una infracció greu en el control de clients - Altaveu el diari digital d'Andorra\nMulten un banc amb 200.000 euros per una infracció greu en el control de clients\nLa UIFAnd, que manté en l’anonimat l’entitat sancionada, conclou que es van acceptar diners de dubtosa procedència\n07/09/2019 (10:00 CET)\nLa Unitat d’Intel·ligència Financera (UIFAnd) ha multat amb 200.000 euros -una quantitat molt important per les xifres que s’estableixen en la graella de sancions administratives- un dels bancs del país per no haver fet prou correctament el control de clients. És la sanció més important que imposa l’organisme de prevenció del blanqueig de capitals els darrers anys.\nLa UIFAnd ha comunicat la mesura al Govern -és el ministeri de Finances qui n’ha d’avalar finalment la imposició- i el consell de ministres, segons fonts de l’organisme dirigit per Carles Fiñana, en va donar compte en aquest ministre. No obstant, el nom de l’entitat es manté en l’anonimat perquè, asseguren les fonts, és la forma de procedir. Oficialment no s’hauria facilitat ni al gabinet ministerial.\nEl que sí que ha transcendit és que l’entitat multada no hauria realitzat prou adequadament el control en el marc del compliment normatiu i hauria rebut diners de dubtosa procedència. La sanció imposada per la UIFAnd és de caràcter administratiu i no consta que s’hagi obert una causa penal en relació amb els fets detectats, encara que tampoc no es pot descartar, almenys per investigar el titular dels diners i la procedència d’aquests.\nDurant l’any passat, dels quatre expedients sancionadors que la UIFAnd va obrir, un era contra una entitat financera bancària. Es va obrir el 4 d’octubre, segons consta en la memòria de l’entitat recentment publicada, per una infracció greu, però es va acabar arxivant. El 2017 l’organisme que lluita contra el rentat de diners va incoar dos expedients, a diferència del 2016, en què no en va posar cap en marxa.\nEl primer es va incoar contra una entitat financera bancària el 19 de gener del 2017, i va concloure amb la imposició d’una sanció econòmica per valor de 140.000 euros, i el segon, també contra una entitat bancària, es va incoar el 15 de març del 2017, amb el resultat final d’imposar una sanció econòmica per un import de 20.000 euros.


Ebri Knight denuncia la cancel·lació d'un concert a València per "motius polítics"\nEl grup havia de tocar a la Sala Amstel Art de València, propietat del grup La Sucursal. La gerència, denuncien, va exigir-los no manifestar cap missatge polític ni religiós durant l'actuació\nLa banda Ebri Knight no serà aquest dissabte a la Sala Amstel Art de València on tenia un concert previst amb Herba Negra. La gerència de la sala va condicionar l’actuació del grup al compromís de no manifestar cap missatge polític ni religiós durant l’actuació, ni tampoc vendre cap material amb continguts d’aquest tipus, segons que s'explica des del grup. Davant la negativa d’Ebri Knight, unes hores després, a plegar-se a assumir aquestes condicions, la gerència va comunicar que cancel·lava el concert.\nEl grup Tremenda Jauría ja ha llançat el seu tercer treball 'Codo con codo'. Hi conversem sobre la seua trajectòria i el seu gènere dins l'escena musical alternativa. Responen col·lectivament, rebutjant noms i cognoms\nEl grup d'origen madrileny Tremenda Jauría llançava el passat 11 de maig el seu tercer treball, Codo con codo, una ràfega de càlida electrònica per resistir el fred de l'hivern col·lectivament, braç a braç. El quartet de màscares, que irrompia el 2014 a l'Estat espanyol, fa una forta aposta per l’electrocúmbia i s'ha convertit en un dels màxims exponents de l'escena tropical a Madrid.\nResposta musical i festiva a la repressió\nSallent acollirà a partir de divendres un festival solidari per recollir fons per al sosteniment de l'exdiputada a l'exili Anna Gabriel i altres causes antirepressives, amb un cartell musical format per catorze actuacions i diverses activitats paral·leles\nUn escenari preparat per acollir alguns dels noms representatius referents per a diverses generacions de la música cuinada als Països Catalans, dos dies d'actuacions en sessions maratonianes, zona d'acampada, debats, presentacions de llibres i altres activitats culturals paral·leles... podria ser la recepta de qualsevol festival d'estiu o de primavera en qualsevol localitat de casa nostra. La cita és a Sallent (Bages) a partir de demà (5 de maig) i fins dissabte. Però no es tracta d'un festival qualsevol.\nCom un despertar a la vida, el disc de debut de Ginestà ens transporta a les experiències d’aprenentatge fruit del pas dels dies de joventut. Una joventut marcada, sobretot, per l’experiència militant, el feminisme i la consciència crítica que deixen endevinar molt dels germans Serrasoles, l’ànima santandreuenca del projecte. Neix (autoeditat, 2018) és la desembocadura de les trajectòries musicals d’en Pau i la Júlia. Ell com a cantautor, ella com a una de les dues veus d’Akelarre i, ambdós junts, a La Púrria, germen del grup actual.\nEn el seu darrer disc, Irredempt (Satélite K, 2015), Roger Mas es desfeia de tota parafernàlia, deixant nua i protagonista la seva veu vellutada. A Parnàs, un viatge al jardí dels poetes (Satélite K, 2018), la idea de fons segueix essent la mateixa. De nou, el cant del de Solsona és el protagonista. Ara, però, es vesteix de delicats i cuidats acompanyaments d’instruments de corda.\nK’ataka arriba avalat per ser, ni més ni menys, el disc del grup guanyador del concurs Sons de la Mediterrània, que premia les millors propostes de música d’arrel. El nom del treball s’inspira en el so que fan les contres de moltes cançons de la música balcànica que tant agrada i tan bé executen la Balkan Paradise Orchestra (BPO), una fanfàrria femenina formada per vuit instrumentistes que combinen vents i percussions.\nMúsica i esport bateguen plegats per a transformar la societat a través de l’aprenentatge en grup a les escoles, el carrer o les presons\nUn, dos, tres, i... Vint-i-una joves, disposades en cercle, fan botar la pilota a la vegada. Tu-tu-pa-tu: es miren, tu-tu-pa-tu: s’escolten. Tu-tu-pa-tu: es parlen, tu-tu-pa-tu: connecten. De tant en tant, alguna bola s’escapa i algú surt corrent a buscar-la. A estones algú perd el ritme i algú altre guanya velocitat, algú parla i a algú la fan callar. Qualsevol petit esdeveniment que tingui lloc dins o fora de la rotllana és un esqueix per a la reflexió. Al voltant, el batec de les pilotes no s’atura i esdevé banda sonora de la sessió.\nL'essència d'arrel del Diluvi torna amb nou videoclip i gira\nEstrenem el nou clip de la cançó 'No hi ha ningú (que balle com tu)' del grup de la comarca de l'Alcoià (País Valencià) amb el qual presenten una gira que els durà fins al mes de novembre arreu dels Països Catalans i més enllà\nEl Diluvi és un grup que recupera la música d'arrel tradicional valenciana per donar-li un toc festiu i reivindicatiu, amb l'alegria com a bandera i sense pèls a la llengua a l'hora de parlar d'amor i tendresa.


MotoGP s'estrena amb gir de guió: victòria sorpresa i gran paper dels catalans\nEsports / Motor / Moto GP 06/03/2022\nPol Espargaró puja al tercer esglaó del podi en el sorprenent triomf d'Enea Bastianini\nPol Espargaró liderant la cursa. NOUSHAD THEKKAYIL / EFE\nCop de teatre en el primer Gran Premi de la temporada per MotoGP a Qatar. Contra tot pronòstic, Enea Bastianini s'ha imposat en la cursa al circuit de Losail on Pol Espargaró ha liderat gran part del traçat fins que s'ha quedat sense neumàtics i benzina per continuar competint. La bandera de quadres ha onejat per primer cop aquest 2022 i ha coronat La Bestia, pilot de l'acadèmia de Valentino Rossi, com a guanyador, amb els ulls plens de llàgrimes en record de Fausto Gresini .\nTot el que cal saber del Mundial que tot just comença\nL'espectacle estava a punt de començar. Es notaven els nervis entre bambolines, com quan arriba el moment de la gran estrena. La platea estava plena, les motos ja estaven col·locades just darrere de les seves marques a la graella de sortida. El caos perfectament organitzat minuts abans que s'apaguessin els semàfors ha permès veure mecànics, convidats i ajudants voltar mentre observaven els 24 protagonistes que, per fi, agafarien la sortida després de mesos de preparació. Els minuts s'han anat exhaurint i, de mica en mica, ha arribat l'hora d'aixecar el teló. Els pilots s'han tret els auriculars i s'han equipat amb els guants i el casc. Els seus mecànics han marxat a correcuita de l'asfalt per anar cap al box i els semàfors s'han encès per donar el tret de sortida a la temporada de MotoGP més llarga de la història.\nUn silenci ha envaït el circuit de Losail. Tots els ulls estaven clavats en les cinc llums que donaven permís per prémer l'accelerador. Amb el so ensordidor dels motors, ha començat la funció.\nLes dues Hondes han fet una sortida excepcional. Pol Espargaró, en la temporada que ha de ser la de la seva confirmació, ha agafat el liderat de la cursa després de sortir sisè acompanyat pel seu company Marc Márquez. Tots dos, com una exhalació, han deixat enrere Jorge Martín, l'home de la pole, que ha perdut pistonada en els primers metres. El de Granollers, com a cap de cartell en aquesta funció, ha imposat un ritme trepidant en gran part de la cursa, però Enea Bastianini ha tret tot el suc a la seva Ducati en els girs finals. Metre a metre, volta a volta, ha anat obrint més espai amb els seus perseguidors, però el pilot italià ha sabut esperar i atacar quan el català ha començat a patir pels neumàtics. Amb una errada després de l'avançament, Espargaró ha caigut fins a la tercera posició.\n— MotoGP™🏁 (@MotoGP) 6 de marzo de 2022\nEls actors secundaris d'aquesta cursa han sigut diversos. Els dos germans Espargaró i Brad Binder (KTM) han lluitat pels llocs del podi que La Bestia ha deixat per decidir. El pilot australià de KTM ha sigut l'espectador per excel·lència del triomf de Bastianini. Sense fer gaire soroll, com una formiga que fa feina sense pressa però sense pausa, Binder ha pujat al segon esglaó del podi just per davant de Polyccio. L'Honda de Marc Márquez no ha demostrat el bon nivell que ha ensenyat en els entrenaments classificatoris. El de Cervera no ha estat còmode sobre la moto, no ha lliscat sobre l'asfalt com acostuma a fer-ho i s'ha hagut de conformar amb la cinquena posició.\nDebacle de Ducati i Yamaha\nMalgrat la victòria sorprenent de Bastianini, les Ducati han viscut una jornada per oblidar. Després d'una sortida deficient de Jorge Martín, el madrileny no ha reaccionat, per a desesperació de l'estructura de la marca. Per si no n'hi hagués prou, a més de la frustració davant una cursa que prometia per a Martín, cap de les dues motos oficials de la fàbrica italiana ha aconseguit arribat a meta. Pecco Bagnaia s'ha equivocat en el moment en què ha intentat avançar el pilot madrileny i l'ha escombrat a dues voltes del final. I Jack Miller també ha hagut d'abandonar per problemes mecànics.\nFabio Quartararo durant la cursa. NOUSHAD THEKKAYIL / EFE\nSi les Ducati han sigut una de les cares amargues de l'estrena del Mundial, les Yamaha tenen un balanç encara pitjor en la seva estrena. Fabio Quartararo, actual campió del Mundial, ha tingut un cap de setmana per oblidar. Sense potència, gens còmode pilotant la seva moto i amb molts problemes mecànics, el francès deia que no amb el cap quan, a la recta principal, l'ha avançat Johann Zarco en l'últim instant.\nTriomf italià a Moto2 i Moto3\nLes dues categories de menor cilindrada també han tingut avui la seva estrena. A Moto 3 s'ha imposat Andrea Migno (Honda) per davant de Sergio García Dols (GasGas) i Kaito Toba (KTM). L'italià s'ha sabut aprofitar de les desgràcies de dos dels seus rivals directes: l'espanyol Izan Güevara (GasGas), que havia aconseguit la "pole position" però que ha estat sancionat de cara a la cursa, i el japonès Ayumu Sasaki (Husqvarna), que es va haver de retirar per problemes mecànics.\nA la categoria intermèdia, el triomf ha sigut per Celestino Vietti (Kalex). De nou, un italià es va adjudicar la victòria en el Gran Premi de Qatar de Moto2 que es va disputar en el circuit de Losail, per davant del pilot de Corbera del Llobregat Arón Canet (Kalex) i del britànic Sam Lowes (Kalex).\nPol espargaró Marc Márquez enea bastianini Honda Ducati


......DOLÇ I SALAT......: de març 2012\nL’altre dia vaig fer cobertura de xocolata per a un pastís i com que tenia por de curtejar en vaig fer massa així que va sobrar-ne una bona quantitat i no sabia pas que fer-ne i el Xavi com qui no vol la cosa salta i diu podries fer uns muffins de xocolata. Aquí es va quedar la cosa però jo vaig estar pensant 3 dies com elaborar els muffins i amb el llibre de cuina que tinc “recetario de cocina de Ana Maria Herrera” i unes modificacions de la pagina de la Su, van sortir unes meravelles i enormes, jo estava molt il·lusionada ja que van sortir molt i molt bons!!\n230gr de farina de blat\n30gr de farina de panís (Maicena)\n30gr de cacau Valor pur\n20gr de cacau normal (colacao)\n5gr de llevat en pols\n50gr de perles de xocolata + unes quantes per decorar\n80gr de mantega fosa\nLlet (si fa falta)\n1.Batrem els ous amb la nata, l’essència, el sucre i la mantega fosa.\n2.En un bol apart tamisarem les farines, els cacaus, el llevat i el bicarbonat. Ho barrejarem be quedarà com una farina marronosa i afegirem les perles de xocolata.\n3.Farem un forat al mig de la farina i afegirem la barreja dels ous i amb una cullera de fusta ho barrejarem, ull!! Nomes cal barrejar no cal batre ens ha de quedar una massa una mica espessa i com grumollosa però sense grumolls de farina. Si veiem que es molt, molt espessa li tirem un rajolí de llet, però molt poca i la barregem per a que s’incorpori.\n4.Pre escalfarem el forn a 250ºC i quan arribi a la temperatura el baixarem a 220ºC.\n5.Mentres s’escalfa el forn omplirem les capsules fins a 1 dit de la bora i els i tirarem unes quantes perles de xocolata per sobre. (Jo nomes ho vaig fer amb 6, els altres 6 al final els hi vaig tirar una mica de cobertura per sobre).\n6.Els enfornem i els deixem 25 minuts. Passat aquest temps ja tindrien que estar llestos però si teniu dubtes punxeu-ne un i si l’escuradents surt net es que ja estan llestos.\n7.Apaguem el forn i els deixem a dins 2 minuts mes, passat el temps els deixem sobre una reixa a que es refredin i ja estan llestos per a menjar.\n8.Jo vaig utilitzar capsules de silicona, si utilitzeu les de paper poseu-les dins unes flameres per a que fassin de faixa sinó es desfarien totes dins el forn.\nPublicat per dolç i salat a 15:56 6 comentaris:\nDissabte vam fer una calçotada amb els companys, i de calçotaires podríem dir que no en som gaire, de 6 vam ser 3 els que en vam menjar i tot i fer els justos en van sobrar!! En fi que va ser una carnada amb 4 calçots jejeje!! Doncs be aquest que es van coure i van sobrar me’ls vaig endur pensant que d’una manera o altra els reciclaria i com que la primavera a portat els constipats a casa doncs s’han transformat amb una crema de calçot i romesco amb un gust de brasa que era ben be com si m’estesi menjant els calçots al mig del camp!!\n15 calçots cuits a la flama\n250gr de patata ja pelada\n1.Pelarem els calçots, els i traurem les fulles verdes i el tallarem a trossos grossos. (ven be com si ens mengéssim el calçot). Pelarem i tallarem la patata a trossos ben petits.\n2.En una olla i posarem un bon raig d’oli d’oliva i el posarem al foc quan sigui calent i tirarem la patata i la sofregirem una mica, quan sigui una miqueta tova al cap de 5 minuts i tirarem els calçots tallats a trossos li donarem unes voltes i tirarem l’aigua.\n3.Deixarem bullir l’olla uns 15 minuts, o fins que la patata estigui feta.\n4.Retirem l’olla del foc i ho passem tot per la batedora elèctrica fins que sigui molt fi.\n5.Afeguim la crema de llet i rectifiquem amb sal i pebre i ho tornem a passar per la batedora.\n6.Emplatarem amb la crema al plat i per sobre i tirarem romesco amb un biberó de cuina. A taula en deixarem mes per a qui en vulgui.\n7.Si voleu fer la crema i teniu els calçots crus dons els netegeu, els i traieu la terra i les fulles i el sofregiu 5 minuts abans de posar la patata i després i poseu la patata i 5 minuts mes i la resta tot igual.\nPublicat per dolç i salat a 14:14 2 comentaris:\nPublicat per dolç i salat a 16:03 Cap comentari:\nPublicat per dolç i salat a 17:40 Cap comentari:\nPublicat per dolç i salat a 12:43 1 comentari:\nPublicat per dolç i salat a 15:59 2 comentaris:\nPreparant aquesta amanida me'n vaig adonar de que servia pels divendres de dejuni de quaresma, apart de ser molt complerta perquè porta de tot, proteïnes, hidrats i greixos. Nosaltres a casa la mengem com a plat únic i ens agrada molt ja que es una manera diferent de menjar les llenties i que te tantes combinacions com imaginem i a l'estiu entra molt be ja que es fresqueta i no t'has de posar entre els fogons. Amb aquesta recepta aquest mes em presento a la recepta del 15 de els fogons de la bordeta i xocolata desfeta, ja que a casa es el llegum que mes èxit te davant del cigró o de la mongeta blanca.\n1 pot de llenties ja cuites\n1 formatge fresc gran\n1.Bullirem els ous fins que siguin cuits, els traurem del foc i els pelarem. Passarem les llenties sota l'aigua per treure'l-shi els liquid que porten i les deixarem escorre. Obrirem i escorrem la tonyina i el reservem.\n2.Tallarem l'enciam amb juliana ben petitet, tallarem la tomata a dauets menuts de la mida de les llenties, tallem les olives a lamines i el formatge fresc el tallarem a daus no gaire grans.\n3.Ho posem tot dins un bol menys l'ou i ho barregem a consciencia per a que quedi tot ben barrejat.\n4.Ho emplatem al mig d'un plat, i al costat de l'amanida i posarem un ou tallat a quarts per a cada plat.\n5.Per amanir he fet servir bon raig d'oli d'oliva, un polsimet de sal i unes gotes de vinagre de vi blanc. Nosaltres ens amanim cadascú al plat ja que no a tothom agrada la mateixa quantitat d'oli o de vinagre.\nPublicat per dolç i salat a 15:50 3 comentaris:\nEtiquetes de comentaris: amanides, llegums, primer plat\nPublicat per dolç i salat a 16:32 Cap comentari:\nAvui farem una amanida tèbia, o també amanida de tardor. Aquesta barreja de gustos m’agrada molt i la veritat que es molt fàcil de fer i amb productes que casi bé tothom te a casa.\nJa se que les amanides no tenen cap secret però a vegades va be poder tenir alguna idea nova per si tenim convidats i no volem fer un primer plat molt elaborat.\n1 bossa d’enciams barrejats\n2 pomes Golden o Grand Smith\n1 peça de codonyat (jo el faig a casa)\n8 rodanxes de formatge de cabra (rulo)\n2 cullerades soperes de melmelada de poma\n1.Rentarem i pelarem la poma. Trencarem les nous. Rentarem l’enciam i el deixarem escorrer.\n2.Amb un avellanador de cuina farem 16 boletes de poma i les ruixarem amb el suc de llimona. Agafarem l’avellanador i farem 16 boletes amb el codonyat.\n3.Posarem l’enciam al fons del plat pel voltant i posarem 4 boletes de cada a cada plat, per sobre l’enciam i posarem 3 nous trencades a cada plat.\n4.Farem la vinagreta. Ho posarem tot dins un biberó de cuina i ho mourem amb força per a que tots els ingredients s’homogeneïtzin. La provarem, si no ens agrada de gust la corregim o amb més oli o més mel... això a gust dels comensals.\n5.En una fulla de paper de forn i posarem les 8 rodanxes de formatge una mica separades i ho passarem al microones 30 segons per a que es fongui una mica el formatge.\n6.Treiem el formatge de microones amb una espàtula disposarem dos rodanxes sobre els enciams.\n7.Decorarem tot el plat amb un bon raig de la vinagreta de poma i mel i ho servirem amb el formatge encara calent.\nPublicat per dolç i salat a 22:36 Cap comentari:


The Grandview 311 Grand Cayman Illes Caiman - Ofertes d'hotels amb els MILLORS DESCOMPTES EN LÍNIA\nMés informació sobre The Grandview 311\nTant si es tracta d'un viatge de plaer com si és de negocis, The Grandview 1020 és una elecció d'allotjament magnífica quan visiten Grand Cayman. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Grand Cayman. Els clients de l'hotel poden gaudir de habitació familiar, instal.lacions de barbacoa.\nGaudiu de les comoditats d'alta gama com ara aire condicionat, telèfon, ventilador, aparell de televisió, TV satèl•lit/cable per tal de relaxar-vos després d'un cansat dia. L'hotel ofereix una excelent varietat d'instal.lacions d'oci, incloent bany, centre esportiu, piscina exterior. Si buscau un allotjament còmode i adequat a Grand Cayman, faci de The Grandview 1020 la vostra llar.\nEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el The Grandview 311 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


L’ANC d’Altafulla respon a la crida de Tsunami Democràtic pel proper 18 de desembre\nLa territorial preveu participar en la jornada de mobilització que prepara el moviment coincidint amb la celebració del clàssic Barça-Madrid\nTsunami Democràtic té una nova data marcada en vermell a la seva agenda. El moviment ha anunciat aquest divendres una nova “jornada de mobilització” pel proper dimecres 18 de desembre a Barcelona, coincidint amb la disputa del Barça-Real Madrid de la Lliga de futbol.\nL’organització ha convidat la ciutadania a reservar-se la data, i ha activat una acció a la seva aplicació on demana confirmar l'assistència. A més, en el cas de socis o aficionats amb entrada per l’enfrontament, Tsunami Democràtic ha requerit que s'enviï un “missatge intern de confirmació” mitjançant la mateixa aplicació.\nA falta encara de conèixer més detalls sobre l’activitat que s’està preparant, la territorial de l’Assemblea Nacional Catalana (ANC) d’Altafulla ja ha anunciat que faran “tot el possible” per ser-hi. Així s’hi ha referit el secretari de l’entitat al municipi, Pere Piqué, qui ja ha anunciat una trobada per la propera setmana.\nTot i ser conscient de la transcendència del clàssic, Tsunami Democràtic insisteix que “el moment polític, judicial i repressiu és excepcional”, i “cal seure i parlar sobre llibertat, drets fonamentals i l'autodeterminació de Catalunya”. El comunicat conclou amb l’afirmació: “El 18, el clàssic el jugarem tots”.


En compliment del Reial Decret-Llei 13/2012, FEEL BY DOING demana el teu permís per instal·lar cookies amb la finalitat d’obtenir dades estadístiques de la teva navegació en aquesta pàgina web. En continuar utilitzant www.feelbydoing.com estàs acceptant la instal·lació i l’ús de cookies. Política de privacitat. Sobre les cookies.\nobre l’ús de les galetes o cookies en aquest lloc web.\nna galeta (o cookie en anglès) és un petit fragment de codi que els llocs web que visites envien al teu navegador. La seva funció és diversa, per exemple:\ni ha galetes de preferències, que serveixen per exemple per recordar l’idioma que has triat per navegar.\ni ha galetes de processos que memoritzen algunes dades quan accedeixes a una àrea privada per a tenir-les en compte el dia que hi tornis, com per exemple un carret de la compra a una botiga online.\ni ha cookies de seguretat, que serveixen per impedir que una altra persona faci un ús fraudulent de les teves credencials d’accés.\nambé hi ha cookies de publicitat, que enregistren dades relacionades amb les teves cerques a Internet per tal d’adaptar els teus gustos/interessos millor als tipus d’anuncis que apareixen als llocs web visitats.\ninalment hi ha cookies d’anàlisi, com les de Google Analytics, que envien informació als propietaris del web per entendre millor com interaccionen els visitants. Aquestes cookies recopilen informació estadística sobre l’ús del lloc web sense identificar personalment els visitants.\nn tots els casos les cookies aconsegueixen que els llocs web siguin més útils per a tu i nosaltres les considerem un recurs per a fer que el web sigui més efectiu, útil i pràctic. Sempre respectem la teva intimitat i la de totes les persones que ens visiten, com ha de ser.\nEEL BY DOING fa servir cookies d’anàlisi, concretament per a què Google Analytics ens faciliti dades sobre les visites d’aquest lloc web, sempre de forma anònima, i puguem millorar-ne els continguts que hi oferim. Podeu consultar més informació relacionada amb la privacitat de les vostres dades i les cookies de Google Analytics aquí:\ni navegues amb Firefox:\ni navegues amb Chrome:\ni navegues amb Internet Explorer:\ni navegues amb Safari:\nSi et calen més detalls sobre l’ús que fem de les cookies escriu-nos a hola@feelbydoing.com i te n’informarem.


Caprabo i la Creu Roja col·laboren amb la iniciativa Cap nen sense menjar!\nBarcelona, 5 de desembre de 2017.- Caprabo i la Creu Roja col·laboren, per sisè any consecutiu, en la campanya d’ajuda a l’alimentació infantil Cap nen sense menjar! Una iniciativa solidària que recull fons per pagar beques d’alimentació a nens en risc d’exclusió social.\nDurant les cinc campanyes realitzades, la Creu Roja i Caprabo, gràcies a les aportacions dels clients del supermercat, han sumat 254 beques de menjars per a un curs escolar complet.\nEn aquesta ocasió, la iniciativa es posa en marxa amb la venda d’estrelles “mandala” que s’utilitzen per penjar a l’arbre de Nadal. L’estrella es pot comprar en la línia de caixa de tots els supermercats Caprabo i, com a novetat, en el portal https://estrellas-solidarias.com/ al preu de 2 euros.\nLa campanya Cap nen sense menjar! de la Creu Roja té com a objectiu ajudar a cobrir, en els casos de major necessitat, el cost dels àpats escolars – com els esmorzars, dinars i berenars- als nens que es troben en situació de major risc.\nSegons el vuitè estudi de l’Observatori de Vulnerabilitat de la Creu Roja de març de 2015, el 22% de les persones ateses en els projectes de lluita contra la pobresa de l’entitat a Catalunya pateixen inseguretat alimentària severa, és a dir, són llars en les que adults, nens i nenes no mengen ni suficient varietat ni suficient quantitat d’aliments. A més, segons l’últim Observatori, en el 2017 el 40,6% de les famílies es troben en una situació de pobresa crònica. Davant d’aquesta situació, la Creu Roja està centrant ara les seves ajudes alimentàries infantils en les famílies que pateixen inseguretat alimentària severa.\nA Catalunya, la Creu Roja està desenvolupant des de maig de 2014 l’Aliança Humanitària per a l’Alimentació Infantil, per recaptar el màxim de suports d’empreses, administracions, ciutadania... per a ajudes amb aquest fi (beques de menjador, targetes de prepagament per alimentació, kits alimentaris,...). Al juny d’aquest any, l’Aliança ha iniciat una segona fase, centrada en les famílies amb inseguretat alimentària severa, llars que no han deixat encara enrere els efectes de la crisi econòmica. En total, al llarg d’aquest any 2017, gràcies a l’Aliança, s’han atès a més de 7.000 persones amb ajudes alimentàries infantils a Catalunya.\nLa Creu Roja és una institució humanitària, de caràcter voluntari i d’interès públic que es regeix sota els principis fonamentals del Moviment Internacional de la Creu Roja i de la Mitja Lluna Roja: humanitat, imparcialitat, neutralitat, independència, voluntariat, unitat i universalitat. A Catalunya, atén prop de 500.000 persones a l’any, de les quals més de 120.000 corresponen a projectes de lluita contra la pobresa. L’acció humanitària de la Creu Roja a Catalunya és possible gràcies a la contribució d’entitats públiques i privades, a prop de 18.000 persones voluntàries que presten el seu suport a l’organització i als seus més de 224.000 socis i donants empresarials i particulars.\nCaprabo, companyia de supermercats de referència, va néixer a la ciutat de Barcelona l'any 1959. És el supermercat més antic d'Espanya. Actualment té una xarxa de 325 supermercats, ubicats en el teixit urbà de les zones estratègiques de Catalunya i Navarra. Caprabo destaca per la seva innovació, qualitat de servei i personalització de l'oferta. Representa el supermercat urbà de prestacions amb el major nombre de referències per metre quadrat, que combina l'oferta d'estalvi amb l'oferta en marques més àmplia del mercat. Cada dia, més de 200.000 persones compren en els supermercats Caprabo. Més d'un milió de clients de Caprabo fan servir la seva targeta client Caprabo amb regularitat. Caprabo és pionera en la venda d'alimentació per Internet a través de Capraboacasa i ha estat la primera empresa de distribució a llançar al mercat una app de compra. Des de 2007, Caprabo forma part del Grup Eroski del que suposa el 20% del negoci. El Compromís Empresarial de Caprabo es concentra en l'ajuda a les famílies, a través del seu Programa Benvingut Nadó; el foment de l'alimentació saludable, amb el seu Programa Tria Bo, Tria Sa; les iniciatives Solidaritat i de la cura del Medi Ambient. Compta amb el Programa de Microdonacions, pel que dóna als Bancs d'Aliments tots els productes que diàriament deixen de ser aptes per a la venda però són aptes per al consum.


Cartes des de l’esperança: El Congrés dels Diputats segueix tramitant la Llei Orgànica de l’eutanàsia – e-Cristians\nQuina terrible paradoxa! Un Congrés pràcticament paralitzat i buit segueix tramitant la Llei Orgànica per a legalitzar l’eutanàsia a Espanya. Seria un dels pocs països del món en què impera aquesta visió tan terrible, tan utilitarista de la vida humana. Sembla mentida que en una tragèdia com la que vivim on hi ha tants morts, on la gent gran ha quedat en moltes ocasions abandonada a la seva sort en residències, o a casa seva perquè són massa vells per traslladar-los a un hospital. Sembla mentida que després de comprovar com entre els majors de 75 anys en determinats hospitals, fins i tot en alguna comunitat autònoma, no tenien accés a l’últim recurs dels respiradors, i abundava l’ús de morfina com a solució final, resulti que l’eutanàsia sigui una de les ocupacions més destacades de Congrés dels Diputats. És tan anòmal que convida a pensar malament. En qualsevol cas, és una tramitació que sembla mig clandestina sense llum ni taquígrafs, sense compareixences de nombrosos experts, sense contrast d’opinions sobretot dels que discrepen raons objectives. La principal d’elles és que Espanya, té uns serveis de cures pal·liatives tercermundistes, del mateix nivell que Geòrgia o Moldàvia, com pot constatar-se en el text que us adjuntem, i que és l’escrit dirigit a tots els diputats de Congrés, perquè almenys 15 d’ells, i d’acord amb el reglament de la Cambra, sol·licitin la suspensió de la tramitació de la llei. La raó bàsica i inicial és molt completa i clara. No hi ha opció, per tant llibertat, si només es pot triar entre una mort marcada pel sofriment per falta de cures pal·liatives o la mort infligida pel metge. Cap tribunal acceptaria que tal elecció fos vàlida, perquè no hi ha llibertat si la contrapartida consisteix a patir. Nosaltres, com a cristians rebutgem l’eutanàsia, entesa com a mort infligida pel metge, en qualsevol cas, i defensem les cures pal·liatives com la solució millor i més humana. Si bé en aquesta iniciativa, a la qual s’han sumat entitats no confessionals, el que demanem del Congrés dels Diputats és que paralitzi la tramitació de la llei fins que no s’hagi aplicat un pla de cures pal·liatives que atengui el 100% de la població. Aquesta posició no hauríem de defensar-la només els que estem en contra, sinó també aquells que reclamen l’eutanàsia com un presumpte exercici de llibertat, que en les actuals condicions de pobresa, desigualtat social, gent gran vivint sols, residències amuntegades, no existeix. Si s’aprovés seria una imposició crua i pelada: o patiment o mort ocasionada pel metge. Aquesta no és una societat humana.\nA aquestes raons bàsiques, que hauríem de compartir tots els que perseguim des d’un enfocament o un altre la Bona Mort, se li afegeixen ara dos fets addicionals. La terrible inoportunitat, com apuntava al principi, de demostrar que la prioritat de Govern i el Congrés és com matar en lloc de com viure, a tanta mort afegim una idea addicional il·legal de mort. Si ara amb l’eutanàsia prohibida, s’ha practicat en un nombre desconegut, però per a res anecdòtic en determinats hospitals, i en algunes atencions domiciliàries en residències, què no hauria passat si s’hagués legalitzat la cultura de la mort que significa l’eutanàsia, amb la pressió social que porta afegida. Tot això és molt perillós. Ara mateix s’està estigmatitzant a la població de risc, als majors de 75 anys i hi ha veus que demanen que se’ls confini de manera indefinida a casa, en una mena d’arrest domiciliari massiu. Hem vist la facilitat amb la qual determinades instàncies de la sanitat pública, com en el cas de Catalunya, es practicava, el cribratge, la selecció de qui tenia dret a esperar viure i qui no, sense cap mena de problema ni grans protestes polítiques. I ara en una societat que estarà molt condicionada pel dèficit i el deute públic, es vol aprovar una llei que acabarà d’empènyer a la gent gran a considerar-se un destorb en aquesta vida. És inacceptable.\nCom també és inacceptable que es cridi a la unitat per realitzar un pacte d’Estat, i al mateix temps aquells qui fan la crida impulsin una mesura tan divisiva, tan rebutjada pel món com és l’eutanàsia.\nPer totes aquestes raons e-Cristians, juntament amb altres importants associacions de Catalunya i de tot Espanya, hem iniciat una acció dirigida a aconseguir la suspensió de la tramitació de la llei, i a moure una campanya a les xarxes socials que donin suport a aquesta iniciativa. Ara veurem quins són els diputats que anteposen la seva consciència a la consigna de partit.\nAquesta és una altra nova iniciativa d’e-Cristians des que va començar el confinament fa poc més d’un mes. La primera va ser el dictamen que hem facilitat als sacerdots i bisbes que concreta el que es pot i no es pot fer amb vista al culte religiós, i deixa clar com s’ha accedit a aquelles actuacions policials que han desallotjat persones d’un temple tot i que complien amb totes les normes de distanciament social. Molts bisbes i sacerdots ens han escrit agraint aquest servei. La segona iniciativa ha estat la declaració alertant a la societat, a les seves institucions de mal tracte que estaven rebent les residències de gent gran, i les persones d’edat, concretament els més grans de 75 anys, en l’atenció domiciliària i en l’ingrés als hospitals per part del Servei d’Emergències Mèdiques de Catalunya (SEM). Uns dies després d’aquesta declaració, el Ministeri de Sanitat feia pública una instrucció que recollia els criteris que manifestàvem, i especialment prohibia a tota imatge i selecció de tractament en relació amb l’edat. Aquest dijous 16, La Vanguardia informava d’aquesta iniciativa d’e-Cristians.\nI ara, mantenint vives aquelles línies de treball, llancem aquesta tercera i molt important iniciativa per frenar la legislació sobre l’eutanàsia.\nTot això no podem fer-ho si no ens ajudes amb la teva participació, i amb el teu suport econòmic. Ara més que mai, perquè ens ocupem d’allò que és important i que està desatès, necessitem més associats, necessitem la teva ajuda econòmica.\nSi comparteixes aquests projectes, si vols evitar que aquesta pandèmia acabi transformat a pitjor aquesta societat, contribueix al fet que tots junts siguem més forts.\nEt desitjo pau i bé per a tu i tota la teva família.\nAnnex: Text repetit a tots els diputats de Congrés.\nQuè fer si la policia interromp les nostres Misses?


FiraTàrrega tanca l'edició del 2019 amb l'espai públic\nper Redacció 09/09/2019 12:20h\nPla tancat de la directora artística de FiraTàrrega, Anna Giribet, i l'alcaldessa de Tàrrega, Alba Pijuan | LleidaDiari.cat\nFiraTàrrega ha tancat la seva 39a edició amb una gran participació de públic, així com del sector professional. Durant quatre dies, la programació ha ofert un cartell divers en formats, gèneres i estils, per a tots els públics i edats, on s'han pogut veure 42 espectacles, 14 dels quals han format part del programa de Suport a la Creació de FiraTàrrega.\nAquesta edició ha estat la primera sota la direcció artística d'Anna Giribet, que ha apostat per una programació centrada en l'espai públic i les arts de carrer estructurada a través de quatre eixos: la identitat, el territori, el compromís i la reflexió. Giribet s'ha mostrat «gratament feliç» perquè, segons considera, aquests eixos «estan calant». La Fira ha ofert fins a 175 sessions i ha registrat un total de 990 professionals procedents de 552 entitats de 31 països diferents.\nUna aposta pels espectacles de carrer\nEl projecte artístic de FiraTàrrega 2019 ha apostat pels espectacles de carrer, un fet que segons el seu director executiu, Lau Delgado, ha comportat una «certa reducció» dels espectacles de pagament. Fins a la una del migdia d'aquest diumenge, l'edició d'enguany havia venut el 93% de les entrades. Concretament, s'han exhaurit 60 sessions d'un total de 74. Delgado també ha atribuït aquesta reducció en l'oferta al fet que tot i tenir el mateix pressupost de l'any passat, la direcció ha volgut en aquesta edició «condicionar més bé els artistes» perquè poguessin oferir projectes «més consolidats».\nPer la seva banda, Anna Giribet, que enguany s'ha estrenat al capdavant de la direcció artística, ha valorat positivament aquesta edició. «Estem contents perquè l'equip ha funcionat», ha explicat, i ha afegit que ha estat una edició «calmada». També s'ha mostrat feliç per la rebuda que ha tingut la proposta artística de donar el protagonisme a l'espai públic. «Significa que ho hem sabut comunicar», ha celebrat, i ha avançat que en les pròximes edicions encara ho posaran més en relleu.\nPla tancat on es pot veure una ballarina penjada a la paret de la parròquia | LleidaDiari.cat\nUna estrena també per l'alcaldessa\nQui també s'ha estrenat en aquesta FiraTàrrega ha estat l'alcaldessa de la ciutat, Alba Pijuan, que ha qualificat l'edició de «molt especial». Pijuan ha atribuït el bon funcionament de la Fira a la seva organització i celebrat que la notícia d'enguany «ha tornat a ser l'art». Un dels objectius de FiraTàrrega en l'àmbit professional ha estat la reordenació dels recursos i serveis de la fira amb la finalitat d'afavorir les relacions entre companyies i productors.\nSuport a la Creació de FiraTàrrega\nUn altre dels aspectes destacats és el programa de Suport a la Creació de FiraTàrrega. Aquest programa ofereix un procés d'acompanyament artístic integral a les companyies que s'estén en el temps. En aquest sentit, Giribet ha explicat que hi ha la voluntat que el programa de l'any vinent vingui acompanyat d'activitats paral·leles adreçades a la ciutadania i als centres educatius. També ha parlat de reprendre l'activitat formativa assenyalant que «ara és el moment» de tornar a pensar en quin és el format «més eficient pel sector i per la gent interessada». L'any vinent FiraTàrrega celebrarà la seva 40a edició. Serà del 10 al 13 de setembre de 2020.\nLa nova edició de FiraTàrrega renova el seu espai professional\nFiraTàrrega comença amb un debat sobre els usos socials i artístics de l'espai públic\nDues exposicions amb identitat arriben aquesta setmana a Cervera


Escola Mestral - Cursos ESO - Escola Mestral\nL'Educació Secundària Obligatòria (E.S.O.) és una etapa que comprèn quatre cursos, en els que s’imparteixen dIferents matèries, d’acord amb uns principis d’educació comuns i d’altres d'atenció a la diversitat de l’alumnat.\nEls objectius finals de l’ESO són, d'una banda, aconseguir que tots els alumnes adquireixin els elements bàsics de la cultura, especialment en els seus àmbits humanístics, artístics, científics i tecnològics; d'altra, desenvolupar i consolidar en ells hàbits d’estudi i treball, preparar-los per a la seva incorporació a estudis posteriors i/o a la inserció laboral i, finalment, formar-los per l’exercici dels seus drets i obligacions en la vida com a ciutadans.\nA l'Educació Secundària Obligatòria hi ha un conjunt de matèries que imparteixen uns continguts comuns per a tots els alumnes i que han de cursar obligatòriament i una part variable que és la que estableix diferències entre els currículums cursats pels alumnes. En aquest sentit, l'escola ofereix tots els recursos necessaris per tal que cada alumne completi aquesta etapa de manera exitosa, tant a nivell acadèmic com de formació humana i cultural. Des d'una tutoria individualitzada, fins a la realització d'activitats diverses que col·laborin en la formació integral de l'alumnat: visites culturals, conferències, animació lectora, sortides i colònies.\nEs potencia, també, especialment, la pràctica de la llengua anglesa creant situacions diverses en les que els alumnes poden exercitar-se en l'ús real d'aquesta llengua (representacions teatrals, correspondència amb alumnes europeus, intercanvi lingüístic, assistent de conversa...)\nDossier informatiu ESO 2018-19


Creix la preocupació per les qüestions polítiques : Servei de Premsa\nEl Baròmetre semestral corresponent al desembre del 2015 mostra l’aval dels ciutadans a la gestió de la ciutat, amb un 64,2% que l’aproven i una clara confiança en el futur de la ciutat i en la millora de la situació econòmica. L’enquesta, que es fa periòdicament, també revela que creix la preocupació per la situació política en general i que es consolida a la ciutat el canvi polític que es va produir en les passades eleccions municipals, sent Barcelona en Comú el partit que manté una intenció de vot més alta.\nEl primer tinent d’alcalde, Gerardo Pisarello, ha assegurat que el baròmetre dóna diferents missatges. D’una banda que “hi ha preocupació per l’escenari d’inestabilitat, situació política en general, la fragmentació i el cicle electoral intens en el que estem, que es manifesta a nivell de Barcelona, Catalunya i Espanya. Es constata, però, que on millor s’estan fent les coses és a Barcelona, on les noves forces han mostrat capacitat de posar-se d’acord”. Segons Pisarello, “en el baròmetre els ciutadans ens llencen un missatge: hem de saber governar la pluralitat en un panorama polític molt fragmentat, posar-nos d’acord i estar a l’alçada”.\nPisarello també ha destacat que “les noves forces hem demostrat que podem gestionar i gestionar bé i que ho fem amb una acceptació important de la ciutadania”. “Barcelona en Comú es consolida com la primera força amb intenció de vot, l’alcaldessa, Ada Colau està molt consolidada i té un grau de coneixement molt gran”, ha destacat Pisarello.\nEl portaveu del govern ha assegurat que un repte que els interpel·la és “com revertir i neutralitzar les desigualtats existents, que són un important problema segons el baròmetre, i que són conseqüència que no tothom té les mateixes oportunitats”.\nAprovat clar a la gestió municipal\nEl 43,3% dels enquestats considera que la gestió municipal és molt bona o bona i el 20,9% la considera normal. Aquesta xifra supera amb escreix la dels que la consideren dolenta o molt dolenta, un 25,5%. Aquest resultat és similar a l’obtingut ara fa un any i confirma l’aprovat que els ciutadans atorguen a la gestió municipal en els darrers anys. La gestió municipal és clarament més ben valorada que la del govern de la Generalitat i del govern espanyol. En el primer cas les valoracions positives representen un 25,5% i en el segon un 10,8%.\nEl Baròmetre semestral de Barcelona forma part del Pla d’Estudis Sociològics. Es tracta d’una enquesta telefònica realitzada a 800 barcelonins i barcelonines entre els dies 24 de novembre i 4 de desembre de 2015. L’estudi recull indicadors d’opinió sobre el present i el futur de la ciutat i els seus problemes més importants. També es recull la valoració de l’acció política municipal i de la gestió municipal. Així mateix introdueix una pregunta d’actualitat que en aquesta ocasió fa referència a les desigualtats econòmiques.\nMés optimisme de cara al futur\nPel que fa a la valoració de l’evolució de la ciutat, el baròmetre mostra uns resultats força similars als d’ara fa un any i la confiança i expectatives de millora de cara al futur. Al voltant d’una quarta part dels enquestats (24,8%) creu que el darrer any la ciutat ha millorat i una mica més de la meitat (55,4%) opina que de cara en el futur millorarà. Els que opinen el contrari, que en el futur la ciutat empitjorarà, representen un 22,8%.\nCreix la preocupació per la situació política en general\nPel que fa als principals problemes, l’atur i les condicions de treball continuen sent clarament els aspectes més mencionats quan es demana pel problema més greu de la ciutat (24,0%). De tota manera aquesta qüestió experimenta una clara davallada, perd sis punts percentuals.\nEn canvi el nombre de respostes que fa referència a qüestions polítiques ja sigui en general o en clau municipal augmenta sis punts percentuals i es situa en un 12,6% (7,3% aspectes polítics i 5,3% gestió política municipal).\nA Catalunya, malgrat l’atur es manté com el principal problema, les qüestions polítiques són clarament més mencionades, un 18,5% aspectes polítics en general, un altre 18,5% l’encaix de Catalunya a Espanya i un 8,9% la gestió política. Totes tres qüestions presenten una tendència a l’alça.\nEn relació amb Espanya l’atur i condicions de treball s’enfilen fins al 31,6%. En aquest cas aquesta qüestió és acompanyada per un 15,1% de mencions a qüestions polítiques, un 12,0% a la gestió política i un 8,9% a la corrupció i el frau.\nQuan es demana pel problema que afecta personalment als entrevistats i entrevistades un 25,6% menciona l’atur i les condicions de treball. Els problemes econòmics són el principal problema pel 12,9%. La primera d’aquestes qüestions no presenta canvis significatius respecte l’anterior baròmetre. La segona, els problemes econòmics, baixa en més de set punts percentuals ( del 20,3% al 12,9%).\nEs detecta una clara millora de la situació econòmica\nLa crisi econòmica i els seus efectes segueixen presents en la vida quotidiana dels ciutadans. Si bé és cert que l’atur i les condicions de treball es mantenen com el principal problema, hi ha també alguns indicadors optimistes sobre l’estat de l’economia que se situen a nivells del 2008.\nEl nombre de ciutadans i ciutadanes que creuen que l’estat de l’economia de la ciutat és bo o molt bo (37,8%) s’apropa força al dels que pensen el contrari, que és dolent o molt dolent (42,4%).\nAquest indicador, que va arribar a situar-se al 6,6% el juny del 2012, ha anat millorant de manera regular i la diferència entre els que consideren que l’estat de l’economia és molt bo o bo i els que consideren que és molt dolent o dolent és la més petita des del 2008.\nL’evolució d’aquesta variable per Catalunya i Espanya presenta la mateixa tendència tot i que, com passa en les anteriors edicions de l’estudi, la percepció de la situació de l’economia és més bona en relació amb Barcelona.\nL’economia familiar continua presentant alguns símptomes de millora. Tot i que la majoria dels barcelonins continuen pensant que el darrer any ha empitjorat (42,6%) aquesta xifra baixa nou punts respecte el baròmetre de desembre de 2014. Els que manifesten que la seva situació ha millorat (10,1%) superen el 10% per primera vegada des de 2009.\nLes perspectives que els ciutadans tenen en relació amb la seva situació econòmica no experimenten grans canvis. El 45,9% creu que millorarà, el 23,9% diu que continuarà igual i el 18,1% diu que empitjorarà.\nPel que fa a les preguntes incloses en aquesta edició sobre les desigualtats econòmiques existents a la ciutat, les respostes mostren un elevat nivell de consens entorn algunes qüestions com ara que aquestes desigualtats són altes o molt altes (79,7%), que les administracions han de contrarestar aquestes desigualtats (87,4%). Així mateix existeix cert consens que l’origen de les mateixes rau en que no tothom gaudeix de les mateixes oportunitats (78,3%).\nL’Alcaldessa Ada Colau i Xavier Trias són els líders polítics més coneguts\nA nivell de notorietat l’Alcaldessa Ada Colau i Xavier Tries són els líders polítics més coneguts (96,1% i 94,4% respectivament. A força distància segueix Alberto Fernández Díaz amb un 76,6%. En un tercer nivell trobem a Alfred Bosch (53,6%) i Jaume Collboni (45,0%) i en darrer lloc Carina Mejías (25,6%) i María José Lecha (13,5%).\nPel que fa a les valoracions, l’Alcaldessa Ada Colau obté una valoració de 5,2, només per sota de Xavier Trias que obté un 5,4 igualant la seva millor nota del passat mandat (obtinguda el desembre del 2011). Alfred Bosch és l’altre líder polític municipal que aprova, amb una valoració de 5,1. La resta de líders polítics obtenen un 4,8 Jaume Collboni, un 4,5 María José Lecha, un 3,6 Carina Mejías i un 3,1 Alberto Fernández Díaz.\nLa intenció de vot situa en primer lloc a Barcelona en Comú amb un 15,6% seguit per ERC amb un 10,6%, CiU amb un 9,0% i Ciutadans amb un 8,8%. El PSC es situa cinquè lloc amb un 6,3%, seguit de la CUP amb un 3,0% i el PP amb un 2,6%. Respecte el resultat de les eleccions Barcelona en Comú es manté estable mentre CiU cau gairebé cinc punts. ERC té una intenció que supera en quatre punts el resultat que va obtenir ara fa set mesos.\nbaròmetre/ Baròmetre Semestral/


CURS SUBVENCIONAT: "LA PRESTACIÓ PER CESSAMENT D'ACTIVITATS DELS TREBALLADORS AUTÒNOMS."- SETEMBRE 2019-\nDates: Del 10 al 26 de setembre. (Dies 10, 12, 17, 19 i 26 de setembre de 2019).\nEntrega de formularis d'inscripció: Fins dimecres 4 de setembre.\n2. Àmbit subjectiu.\n3. Cotització per al finançament de la prestació.\n4. Situació protegida.\n5. Requisits d'accés a la prestació.\n6. Obligacions dels sol·licitants i beneficiaris.\n7. Acció protectora.\n8. Prestació econòmica.\n9. Naixement i durada de les prestacions.\n10. Coordinació amb altres prestacions de seguretat social i amb determinades mesures de foment.\n11. Reintegrament de les prestacions indegudes.\n12. Infraccions i sancions.\n14. Procediment de gestió.


Una sentència del Tribunal Superior de Justícia de Galícia reconeix el dret a indemnització al personal investigador amb contracte predoctoral » educaccio.cat\nNo anem bé. Resposta a la roda de premsa del Departament d’Educació\nOposicions docents, Convocatòria18-19: Resolució del nomenament de les persones funcionàries en pràctiques\nEstàs a:Inici»EDUCACIÓ»Universitat»Una sentència del Tribunal Superior de Justícia de Galícia reconeix el dret a indemnització al personal investigador amb contracte predoctoral\nBy Publica on\t 2 de maig de 2019 0 Comentaris\nLa Universitat de Santiago de Compostela condemnada al pagament de la indemnització.\nLa decisió respon a una demanda de CCOO\nEl Tribunal Superior de Justícia de Galícia (TSXG) ha dictat una sentència que reconeix el dret a indemnització per cessació o finalització de contracte del personal investigador amb contracte predoctoral de la Universitat de Santiago de Compostela (USC).\nLa demanda fallada ara pel TSXG va ser interposada per CCOO de Galícia contra la Universitat de Santiago de Compostela (USC) i les centrals sindicals UGT i CIG, després de tenir coneixement que els contractats predoctorals de l’any 2013 no percebrien cap indemnització a la finalització del contracte mentre que els d’anys anteriors tenien dret a aquesta.\nEn primera instància CCOO va sol·licitar a la Gerència de la USC que procedís a l’abonament de les quantitats degudes i la resposta va ser una rotunda negativa. Davant la inflexibilitat de la Gerència, CCOO va presentar demanda de conflicte col·lectiu per a sol·licitar que es reconegués el dret del personal amb contracte predoctoral a percebre l’esmentada indemnització. La demanda ha estat estimada i la sentència condemna a la USC a l’abonament d’aquesta.\nEl TSXG ha respost de manera positiva a la reivindicació plantejada pels joves investigadors i per CCOO, que va requerir al Ministeri competent en la taula de negociació, perquè fos inclosa en l’Estatut del Personal Investigador en Formació publicat recentment. Contra aquesta sentència només cap recurs de cassació davant el Tribunal Suprem.\nEls serveis jurídics del sindicat sol·licitaven que els contractats predoctorals que van accedir mitjançant l’ordre del 2 d’agost de 2013 de la Conselleria d’Educació tinguessin dret a una indemnització equivalent a la de l’acomiadament objectiu. Les seves premisses passen per 20 dies de salari per any de servei, amb un màxim de 12 mensualitats, o subsidiàriament, de 10, 11 o 12 dies per any de servei, prevista per al contracte d’obra o servei determinat.\nEl col·lectiu representat per CCOO va signar contractes temporals per a tasques de recerca en l’àmbit d’un projecte específic i nou, amb la condició de personal investigador predoctoral en formació. Els contractes es van signar sota la forma de contracte temporal predoctoral, a temps complet, anual i prorrogable, i deriven de la normativa per a la contractació de personal pactada amb el comitè d’empresa, explica el sindicat.\nEl TSXG va acordar formular una qüestió prejudicial davant el Tribunal de Justícia de la Unió Europea per a aclarir si la normativa aplicada podia constituir una discriminació entre el personal temporal i l’indefinit. Després de la resolució del tribunal europeu, el tribunal autonòmic va estimar parcialment la demanda dels serveis jurídics de CCOO i ara ha sentenciat que aquest col·lectiu té dret a percebre al final del contracte “la indemnització fixada en l’article 49,1.c de l’Estatut dels Treballadors, en la quantia que correspongui”.\nL’Alt Tribunal gallec nega que els contractes predoctorals es puguin considerar formatius, ja que és possible equiparar el seu treball al dels investigadors. A més de condemnar a la Universitat de Santiago al pagament de la indemnització, aquest article fixa la indemnització en 12 dies de salari per any de servei o la quantia proporcional si el període treballat va ser inferior.\nCCOO continuarà amb la reivindicació que es contempli la indemnització per final de contracte per al personal investigador en formació mitjançant la negociació col·lectiva, àmbit en el qual des d’aquest moment concentrarem la nostra activitat sindical per a millorar les condicions d’ús dels investigadors predoctorals.\nEntrada anteriorXerrada a Barcelona sobre l’obertura de la Borsa Docent\nEntrada següent Oposicions docents: Nomenament dels tribunals\nORIENTACIONS PER A LA PREPARACIÓ DE PLANS DE CONTINGÈNCIA PER AL CURS 2020-2021 EN L’ÀMBIT UNIVERSITARI.\nREUNIÓ AMB EL MINISTRE D’UNIVERSITATS PER ABORDAR EL NOU ESTATUT DEL PDI\nLink de la imatge: https://educaccio.cat/wp-content/uploads/2019/05/CC3B2piadeEntradesWeb-5-110x96.png


Com arribar – Refugi Molí de Gósol\nPer arribar al Refugi des de Gósol cal agafar el carrer que baixa pel costat de l’Hostal Cal Franciscó, a l’esquerra des de la rotonda d’entrada al poble arribant de Berga. El següent trencant a 100 metres trobem l’indicador que ens indica els cotxes a la dreta. ( ATENCIÓ el sr google us indicarà a l’esquerra, camí per baixar a peu, no li feu cas, està intransitable)\nAnem vorejant el castell i a la deixalleria girem a l’esquerra, ara sense asfalt fins al següent trencant a 200 metres a l’esquerra on recuperem l’asfalt. Anem baixant 500 metres fins al Molí de Gósol on hi ha bastant lloc per aparcar. Benvinguts!\nDes de la rotonda d’entrada al poble pel cantó de Berga baixem pel carrer de l’esquerra fins al següent trencant a 100 metres que també anem a l’esquerra. Està indicat amb un símbol d’un caminant. A 30 metres hi ha un altre trencant que agafem a la dreta cap al cementiri. Si no estem morts continuem baixant quasi un quilòmetre pel mateix camí que després de creuar el rierol ens durà al Refugi on podreu reposar.\nHi ha bons prats on aterrar al voltant del refugi, que no us vegi el pagès!


El PP rebutja fixar un calendari per accelerar el desdoblament de la N-II - RÀDIO MARINA 100.3 | RÀDIO MARINA, sempre al teu costat\nEl senador del Partit Demòcrata, Joan Bagué, ha estat l’encarregat de defensar una moció de cinc punts que exigia al govern espanyol acabar els treballs tècnics durant el primer semestre del 2017, detallar un pla i un calendari d’execució, agilitzar les licitacions, evitar demores i prioritzar les actuacions en aquelles vies amb major volum de trànsit.\nDes del Partit Popular, el senador Antonio Romero ha argumentat que no és possible establir un calendari per a l’execució del desdoblament de la N-II perquè “hi ha moltes actuacions que no depenen del govern espanyol”.\nEscoltar Bagué i Romero:\nEl senador del PDeCAT Joan Bagué ha lamentat la resposta del senador popular, ha criticat la “deixadesa” del ministeri de Foment envers aquest.\nEl senador del PDeCAT ha explicat que en els últims 8 anys només s’ha desdoblat un tram de 6 Km entre Sils i Caldes i ha alertat que, de seguir amb aquest ritme, es trigarà més de 80 anys a desdoblar els 52 quilòmetres de diversos trams de via entre Tordera i La Jonquera. En aquest sentit, Bagué ha lamentat que el govern del Partit Popular no s’obri a trobar una solució a un problema que s’arrossega des del 1993.


Aragons diu que una condemna per l'1-O definir Espanya com a "Estat que persegueix drets"\nPublicat 02/02/2019 14:40CET\nAfirma que ser moment de mxima unitat a Catalunya\nEl vicepresident de la Generalitat, Pere Aragons, ha afirmat que si el judici a dirigents independentistes per l'1-O al Tribunal Suprem (TS) acaba amb una condemna, "l'Estat espanyol s'estar definint a si mateix com un Estat que persegueix els drets i les llibertats".\nEn una entrevista de TV3 recollida per Europa Press, ha assegurat que en el judici es decideix "si el pluralisme polític en l'Estat espanyol segueix tenint protecció dels poders públics o no, si el que s'exigeix és una Constitució militant" de manera que sigui illegal oposar-se als límits que estableix la Carta Magna.\nHa avanat que, en funció dels detalls de la sentncia, ser el moment de mxima unitat a Catalunya i "a favor de l'autodeterminació, que és el que va moure a fer el referndum de l'1 d'octubre".\nLa defensa en el judici també ser política perqu estan convenuts que el que va passar a l'octubre del 2017 a Catalunya "no és cap delicte, sinó que va ser el compliment d'uns compromisos electorals de posar en mans la ciutadania de Catalunya la decisió sobre el seu futur".\nHa apostat per reforar la posició d'ERC "en el camp de la democrcia" i sumar gent al projecte de l'independentisme catal.\nA més, ha assenyalat que "en el camp de l'esquerra sobiranista, ERC considera que no té adversaris, sinó que té cmplices i aliats" per a una estratgia que ajunti al mxim possible de votants.\nL'estratgia es basa en "tres grans consensos del 80% a favor dels valors republicans, en contra de la repressió" i a favor de l'exercici del dret a l'autodeterminació, ha dit.\nSobre la situació dels dirigents independentistes empresonats i els que estan a l'estranger, ha comentat que totes les decisions són valgudes i que tenen "molt clar" que el seu adversari no és un altre independentista.\nHa afegit que "si el 30 de gener del 2018 no va ser possible la investidura de Carles Puigdemont és perqu l'Estat espanyol ho va impedir i ho segueix impedint".\nINTERLOCUCIÓ AMB EL PSOE\nTambé ha explicat que amb l'anterior Govern del PP no hi havia interlocució i que amb l'actual del PSOE la hi ha per que "s'avana molt a poc a poc".\nSegons ell, l'Estat ha de determinar si reconeix que Catalunya és una nació i una societat que pot decidir lliurement el seu futur, i ha apuntat: "De moment, la qual cosa hem vist és que el PSOE no és clar".\nHa demanat que el Govern "mogui fitxa" abans del judici al TS després de considerar que es pot generar una situació de polarització o tensió pel procés judicial.


Activitats d’Oikocredit a prop teu - Oikocredit Catalunya\nActivitats d’Oikocredit a prop teu\ndimecres, 23 de de febrer de 2022\nDins del treball d’enguany per impulsar Oikocredit a nivell estatal, les tres associacions de suport (Catalunya, Sevilla i Euskadi) més el grup de voluntariat de Madrid, hem dissenyat un conjunt d'activitats que van des de l'assistència a fires, tastos de xocolata i cafè de Comerç Just i també unes jornades viatgeres.\nTornarem a estar prop de la gent en fires com Biocultura a Barcelona, Madrid i Sevilla, o Bioterra a Euskadi. Ja tenim les primeres dates en la nostra agenda.\nA més, per a celebrar la tornada a la presencialitat, ho farem d’una manera dolça ja que organitzarem tastos de xocolata de Comerç Just a Bilbao, Barcelona, Madrid, Sevilla, Màlaga i València. El proper tast serà el dia 2 de maig a les 18:30h a la Lleialtat Santsenca. (Per més informació i inscripcions, fes clic aquí)\nTambé hem dissenyat una exposició fotogràfica sobre els microcrèdits i projectes finançats per Oikocredit arreu del món, a través de la qual coneixerem com diverses persones han millorat les seves vides gràcies a les microfinances. L’anirem exposant per diversos llocs de tot el territori.\nFinalment, volem innovar i enguany portarem a terme unes Jornades Viatgeres, en les quals a través dels relats de persones viatgeres, anirem coneixent diverses entitats a les que Oikocredit dóna suport als països del Sud. El proper 12 de maig a les 18:30h en portarem a terme una a la llibreria Altaïr de Barcelona, junt amb l’Alberto Campa, que ha viatjat pràcticament per tot el món. (Més informació aquí)\nSeguint també l'experiència dels webinars internacionals que vam organitzar l'any passat dins el projecte d’internacionalització de les Finances Ètiques subvencionat per l’Ajuntament de Barcelona, n’anirem portant a terme diferents al llarg de l’any.\nEstem organitzant moltes activitats en les quals podrem estar juntes i compartir amb vosaltres el que fem per a impulsar canvis en positiu a través de la inversió en les persones. Estigueu atentes als propers butlletins electrònics i a les nostres xarxes socials!


Maria Thorson. Productora i distribuïdora d'arts escèniques | Godot Barcelona #8M en primera persona Cal celebrar, en el sector cultural, la visibilització de temes de gènere relatius a la desigualtat...\nCal celebrar, en el sector cultural, la visibilització de temes de gènere relatius a la desigualtat i l’assetjament que afecten les dones gràcies a una pila d’iniciatives a nivell mundial. Al nostre país, això s’ha canalitzat en bona mesura a través dels col·lectius Dones i cultura o Dona’m escena a Catalunya o La Caja de Pandora a nivell nacional. Aquests col·lectius han interpel·lat, penso, de manera efectiva els representants culturals perquè comencin a fer alguna cosa. És una molt bona notícia que el tema de la dona estigui a les agendes d’aquests centres i institucions. Pot ser un punt d’inflexió important per avançar cap a la igualtat.\nTot i així cal seguir reclamant i denunciant: tocarà fer-ho durant molts anys. Encara estem lluny d’aconseguir una societat equilibrada i paritària, no només en la cultura, sinó en tots els altres àmbits. A banda de la mobilització de les dones, l’eina primordial de canvi és l’educació. Malgrat que es pugui avançar poc a poc cap a una societat més igualitària a través de la implantació de noves polítiques i quotes, no serà fins que la majoria de la població cregui genuïnament en la igualtat entre homes i dones que aquesta s’assolirà plenament. En aquest camí, el paper de la cultura serà imprescindible.


La visita del ministre de Foment a Palma se salda amb una declaració de bones intencions\nÍñigo de la Serna assegura que l'Estat no vol retallar les subvencions al transport\n4 min. Palma 03/01/2017 14:01\n651x366 La presidenta, Francina Armengol, i el ministre de Foment, Íñigo de la Serna, aquest dimarts al Consolat de Mar. / J. ROSSELLÓ La presidenta, Francina Armengol, i el ministre de Foment, Íñigo de la Serna, aquest dimarts al Consolat de Mar. / J. ROSSELLÓ\nEl govern central no té cap intenció de limitar el descompte de resident, però adverteix que està obligat a "atacar" el frau, que quantifica en un 3%, aproximadament, dels bitllets que s'hi acullen. El ministre de Foment, Íñigo de la Serna, ha indicat, aquest dimarts a Palma, que els propers tres mesos s'estudiarà un mecanisme "d'acord amb la Llei de subvencions" per evitar-ho.\nEn aquest sentit, ha defensat que s'hi pugui incloure un límit si bé ha reiterat la voluntat de no perjudicar a cap col·lectiu en concret.\nDe la Serna s'ha reunit durant dues hores al Consolat de Mar amb la presidenta, Francina Armengol, qui li ha recordat les reivindicacions balears en matèria de transport i habitatge. De la llarga llista, la que sembla que està més avançada és la de plantejar a la Unió Europea que autoritzi una tarifa plana per als vols entre illes. Aquest mateix mes de gener, ha assenyalat De la Serna, es reuniran les dues administracions per acabar d'estudiar tota la documentació i decidir si, finalment, l'Estat accepta traslladar la petició a Brussel·les.\n540x306 De La Serna s'ha mostrat receptiu a estudiar les demandes balears. / J. ROSSELLÓ De La Serna s'ha mostrat receptiu a estudiar les demandes balears. / J. ROSSELLÓ\nEl ministre ha assenyalat, però, que Canàries també ha fet una proposta sobre aquest tema que implicaria aconseguir un descompte del 75% en aquest tipus de vols. El PP, de fet, s'hi va comprometre per escrit per assegurar-se el suport del diputat de Coalición Canaria (CC) a la investidura de Mariano Rajoy. De la Serna ha assenyalat que s'estudiarà la implantació d'un "sistema homogeni" per als dos arxipèlags sense especificar quin dels dos prefereix. Amb tot, el pacte subscrit entre el PP i CC estableix que "s'incrementaran fins al 75% les subvencions del preu del bitllet entre les illes per als residents amb l'objectiu que cap trajecte superi els 30 euros", el mateix límit que imposa Balears en la seva proposta.\nSense concessions a l'aeroport\nDe la Serna s'ha mostrat predisposat a estudiar les reivindicacions de l'Arxipèlag en matèria de transport i habitatge, si bé ja ha deixat clar que l'Estat "no preveu" la cogestió aeroportuària. Amb tot, ha destacat que dilluns vinent es reunirà a Palma el Comitè de Coordinació Aeroportuària, un òrgan on hi són representat AENA, el Ministeri i els governs autonòmics, entre d'altres agents socials i econòmics.\nEl ministre ha qualificat d'"important" la reunió perquè AENA (i no el Govern estatal, segons ha subratllat) presentarà la proposta de regulació per als propers 5 anys en matèries que van des de la qualitat dels serveis fins a les taxes aeroportuàries.\nCarreteres i habitatge social\nDe la Serna ha informat que en la reunió mantinguda amb la presidenta s’ha tancat un compromís per tal que en les pròximes setmanes es convoqui una reunió de la Comissió Mixta per al conveni de carreteres que permeti "donar resposta als compromisos ja establerts pel Ministeri d’Hisenda". El ministre també ha confirmat que es convocarà una comissió tècnica per analitzar el desenvolupament de les infraestructures ferroviàries a les Illes.\n540x306 De la Serna i Armengol, al Consolat de Mar. / J. ROSSELLÓ De la Serna i Armengol, al Consolat de Mar. / J. ROSSELLÓ\nRespecte a la demanda d’una ampliació de l’habitatge social, el ministre ha assegurat que vol "ajudar i donar flexibilitat a les comunitats autònomes".\n"Gran part de l’orientació que volem donar al pla d’habitatge per als propers anys té a veure amb l’increment de les ajudes en funció de l’eficiència energètica, ajudes directes a persones en risc de desnonament i una bateria d’ajudes a les persones més vulnerables", ha afegit. A més, ha avançat que el seu Ministeri està obert a analitzar comunitat per comunitat el límit del lloguer social per adequar-lo a la realitat immobiliària de cada zona, tal com reclama el Govern balear.\nLa petició de Cort\nEn acabar la reunió, el batle de Palma, José Hila, ha acompanyat De la Serna a les obres del Baluard del Príncep i li ha demanat que inclogui el finançament de les dues fases pendents en els Pressupostos Generals de 2017. En cas que el ministre accepti, ha indicat posteriorment, les obres podrien estar acabades en un termini de dos anys. "El ministre ha afirmat que mirarà el projecte amb afecte", ha indicat Hila.\n540x306 De la Serna i el batle de Palma, José Hila, han visitat les obres al Baluard de Sant Pere en acabar la reunió amb Armengol. / J. ROSSELLÓ De la Serna i el batle de Palma, José Hila, han visitat les obres al Baluard de Sant Pere en acabar la reunió amb Armengol. / J. ROSSELLÓ\nFoment accepta la tarifa plana de 30 euros per als vols entre illes\nObren judici oral a Globalia pel frau en el descompte de resident\nL'ASM insta el Govern de les Illes a "emprendre el camí de la sobirania"\nLa senadora del PP per Menorca menysprea l'Aliança Mar Blava